и въ хра́мѣ соломѡ́новѣ сотвори́ти повелѣ́вый, и ны́нѣ ѡ́бразы не то́чію въ воспомина́ніе твои́хъ сп҃си́тельныхъ бл҃годѣя́ній и бж҃е́ственныхъ явле́ній ро́ду человѣ́ческому, въ че́сть же и сла́ву твоегѡ̀ прест҃а́гѡ и́мене твори̂мыя пріе́мляй, но и въ па́мять и подража́ніе ст҃ы́хъ твои́хъ уго́дникѡвъ устроя̂емыя не ѿмета́яй, услы́ши смире́нную мл҃тву на́шу:бл҃гословѝ ікѡ̂ны сія̂ и ѡст҃ѝ, и пода́ждь ѝмъ бл҃года́ть и си́лу бѣ́сы ѿгоня́ти, и вся̂ неду́ги исцѣля́ти